Orion (romfartøy)

Orion, tidligere kjent som Crew Exploration Vehicle (CEV), er et amerikansk romfartøy utviklet av NASA i samarbeid med ESA. NASA har bygd romkapselen der besetningen på opp til fire oppholder seg, mens ESA leverer servicemodulen med livsoppholdelses-systemer, fremdrifts- og korrigeringsmotorer samt solcellepaneler og batterier. Orion er en av nøkkel-komponentene i NASAs Artemis-program som har som målsetting å foreta bemannede månelandinger.

 Historie 
Orion ble opprinnelig utviklet for bruk i det nå kansellerte Constellation-programmet, og var av NASA ment å skulle bli en erstatning for romfergene i tillegg til å brukes i måne- og marsferder. Orion-romkapselen (som ble kalt Crew Exploration Vehicle på dette tidspunktet) skulle under Constellation-programmet ha plass til et mannskap på opp til seks, og skulle skytes opp av de nyutviklede Ares-rakettene (I, IV og V). 31. august 2006 tildelte NASA Lockheed Martin kontrakten med å designe, utvikle og bygge Orion. I juni 2006 bestemte NASA to foreslåtte navn, Altair og Artemis, på CSM og LSAM-romskipene. 20. juli 2006 ble det kjentCollectspace.com – Project Orion to follow Apollo to the Moon 20.07.06 at NASA hadde søkt om merkenavn-beskyttelse for betegnelsen Orion som både navnet på CEV som en helhet og på prosjektet for å returnere til månen.

I 2010 ble det kunngjort at Constellation-programmet ville bli kansellert. Utviklingen av romkapselen Orion ble imidlertid videreført som et mulig nødevakuerings-system for den internasjonale romstasjonen.Space.com: President Obama to Revive NASA's Scrapped Orion Spacecraft (av Amy Klamper, publisert 14. april 2010) Besøkt 19. oktober 2022 I 2017 besluttet Donald Trumps første regjering at USA skulle gjenoppta arbeidet med bemannede ferder til månen - og på sikt til Mars. Romfartøyet Orion ble innlemmet som nøkkel-komponent i månelandingsprogrammet (som i 2019 fikk navnet Artemis).

 Referanser 

 Eksterne lenker 


Kategori:Constellation-programmet
Kategori:NASA-romfartøyer
Kategori:Lockheed Martin
Kategori:Romkapsler'
Kategori:Artemis-programmet